Soľ, cukry, tuky
Dôležité zložky potravy

Cieľ:  poznať dôležité zložky potravy, porovnávať potraviny, ktoré sú dôležité pre zdravie a ktoré škodia
Vyučovací predmet:  Vecné učenie  /medzi predmetové vzťahy- Výtvarná výchova, Pracovné vyučovanie/
Ročník:  prvý, druhý, tretí, štvrtý
Téma:  Význam zdravej výživy
Pomôcky:  plagát 1/Dôležité zložky potravy/, plagát 2 /znázornené makety/,potraviny /slané, sladké, mastné/, papierové letáky, obrázok /v kuchyni/, nožnice, lepidlo, pastelky
Príprava:  Aj napriek tomu, že nám slané, sladké a mastné jedlá najviac chutia, musíme si dávať pozor na ich nadmernú konzumáciu. Pri spracúvaní témy: Soľ, cukry, tuky sme chceli žiakov oboznámiť nielen s dôležitými zložkami potravy, ale aj s ich základným rozdelením. To sme prezentovali pomocou plagátu. Ďalej si mohli ochutnávkou potravín overiť vedomosti prostredníctvom chutí- ochutnávali so zaviazanými očami. Treťou aktivitou nám predviedli, čo si zapamätali- vlepovaním vystrihnutých potravín do makiet znázornených na plagáte. Pri poslednej aktivite žiaci vyfarbovali obrázok s názvom V kuchyni.
Postup:
1. Popis plagátu
2. Ochutnávka
3. Vlepovanie vystrihnutých potravín do správnej makety
4. Vyfarbovanie
Zhrnutie: 
Soľ treba vzácne využívať a konzumovať ju opatrne – Soľ nad zlato
Cukry konzumujem s mierou.
Tuky majú najväčšiu energetickú hodnotu.
                                                                                   Všetkého veľa škodí !
                                                               




